Det var en god oplevelse at bo hos Sabina og hendes roomate. Sabina boede der ikke, mens vi var der, så vi oplevede i høj grad at have hele lejligheden for os selv. Meget centralt beliggende - lige når du går ud af døren ligger alle cafeer og hyggelige gader, hvor du kan slentre rundt i løbet af dagen. Soveværelset var fint og havde en fransk altan - en positiv overraskelse hvor der var udsigt til en charmerende gade i Lissabon. Sengene var dog ikke særlig behagelige at sove i, ligesom der var en del larm udenfor. Vi havde vores eget badeværelse, hvilket var rent og pænt. Sabina var sød til at tage imod os 30 minutter efter vi var ankommet. Her viste hun os rundt i lejligheden og gav os lidt tips til gode restauranter i nærheden og andre must see sights.